James Peace
A bí Kẹ́néẹ̀ti Jèmíìsì Píìsì ní Páísílì (Èdè Gẹ̀ẹ́sì: Paisley) ní ọjọ́ kejìdínlọ́gbọ̀n, oṣù kẹ́sàn-án, ọdún 1963. Ọmọ ilẹ̀ Skọ́tlándì tí ó máa ń kọ orin sílẹ̀, tí ó máa ń tẹ pianó níbi tí wọ́n bá ti ń kọrin ní ìta gban̄gba tí ó sì máa ń ya àwòrán ni.
A bí Jèmíìsì Píìsì ní Páísílí, ní ilẹ̀ Skọ́tlándì ní ọjọ́ kejìdínlọ́gbọ̀n, oṣù kẹ́sàn-án, ọdún 1963. Hẹ́líńsíbọ̀ (Èdè Gẹ̀ẹ́sì: Helensburgh) ni ó ti lo púpọ̀ nínú ìgbà èwe rẹ̀. Hẹ́líńsíbọ̀ yìí jẹ́ ibi tí àwọn ọ̀pòlọ̀pọ̀ ènìyàn ti máa n lo oludé. Etíkun kan ní apá ìwọ̀-oòrùn ilẹ̀ Skọ́tlándì ni ìlù yìí wà. Lára àwọn ẹbí rẹ̀ ni àwọn oníṣẹ́ ọnà (bí àpẹẹrẹ Jọ̀ọ́nú Makihíì, èdè Gẹ̀ẹ́sì: John McGhie) ó sì tún bá Fẹlíìsì Bọ́ǹsì (Èdè Gẹ̀ẹ́sì: Felix Burns) tan, ẹni tí ó jẹ́ olùṣẹ̀dá orin tí ó ṣeé jó sí ní àádọta ọdún àkọ́kọ́ ní sẹ́ńtúrì ogún. Láti-ọmọ ọdún mẹ́jọ ni ó ti bẹ̀rẹ̀ síí kọ́ iṣẹ́ pianó. Nígbà tí ó di ọmọ ọdún mẹ́rìnlá ni ó ṣe eré ìta gban̄gba rẹ̀ àkọ́kọ́ níbi tí ó ti ń fi orin Síkọọti Jópìlìn (Èdè Gẹ̀ẹ́sì: Scott Joplin) dá àwọn ènìyàn lára yá. Ní ọdún méjì lẹ́yìn èyí, wọ́n gbà á sí Ilé-ẹ́kọ̀ gíga Ajẹmọ́ba Ilẹ̀ Sìkọ́tíláǹdì fún ìkọ́ni ní Díràmà àti Músíìkì (báyìí, wọ́n ń pe ilé-ẹ̀kọ́ yìí ní Royal Conservatoire of Scotland). Ní ilé-ẹ̀kọ́ yìí, òun ni akẹ́kọ̀ọ́ (tí kìí ṣe pé ó ń fi iṣẹ́ síṣe mọ́ ẹ̀kọ́ tí ó ń kọ) tí ó kéré jù láti-ìgbà yẹn títí di ìsisìyí. Ní ọdún 1983, ó jade ní Yunifásítì Glasgow pẹ̀lú oyè B.A., ìyẹn oyè àkọ́kọ́ nínú ìpìlẹ̀-ẹ̀dá. Inú iṣẹ́ ìkọ́ni ní pianó ni ó ti gba oyẹ̀ yìí. Ní ọdún tí ó tẹ̀lé e, ó gba dípúlọ́mà nínú músíìkì ṣíṣe lẹ́yìn ìgbà tí ó ti ṣe eré Pianó Mẹ̀ǹdélisọ̀ùn àkọ́kọ́. Àwọn òṣèré RSAMD ni wọ́n jọ ṣe eré yìí. Léyìn ìgbà tí ó ti fi ẹ̀kọ́ kíkọ́ àìgbagbẹ̀fẹ̀ sílẹ̀ (ìyẹn nígbà tí ó ti pa ti a ń kàwé nílé-ẹ̀kọ́ tì), ọ̀pọ̀ ibi ní wọ́n ti máa ń fẹ̀ kí ó wá ṣeré pianó fún àwọn. Ó gbé Ẹ́dińbọ̀rọ̀ (Èdè Gẹ̀ẹ́sì: Edinburgh) ní ọdún 1988 títí di ọdún 1991.
Jèmíìsì Píìsì ń gbé ní Báàdì Náòhàíìmù (Èdè Gẹ̀ẹ́sì: Bad Nauheim), ní ilẹ̀ Jẹ́mánì (Èdè Jẹ́mánì: Bundesrepublik Deutschland) láti-ọdún 1991 títí di ọdún 2009. Ní ọdún 1998, ọ́ kọ́ ẹ̀kọ́ nípa táńgò ó sì ṣe "Tango escocés" (Táńgò àwọn ará ilẹ̀ Skọ́tlandì). Ìmísí ìfi pianó ṣeré táńgò ni ó darí rẹ̀ láti-ṣeré yìí. Ní ọdún 2002, ó di ọmọ ẹgbẹ́ Kọ́lẹ́ẹ̀jì Múísìkì ti ìlú Fikitóríà. Ní ọdún kan náà, ó gbé eré àdánìkan ṣe lọ sí àríwá ilẹ̀ Jẹ́mánì ní oṣù kẹ́sàn-án/oṣù kẹ́wàá ọdún náà ó sì lọ sí òpin gbùngbùn ìlà oòrùn ní oṣù kọkànlá ọdún kan náà níbi tí ó ti ṣeré ‘Táńgò ketàdínlógún’’ ní Họ́ng Kọngì.
Ní àwọn ọdún tó tẹ̀lé èyí, ilẹ̀ Úróòpù ni ó wá dojú eré rẹ̀ kọ láìronú nípa ibòmíràn mọ́ ní sáà yìí. Ó ti ṣeré ní àwọn olú-ìlú wọ̀nyí: Amsterdam, Áténì, Berlin, Brussels, Hẹlisíńkì, Lisbon, Lọ́ńdọ̀nù, Madrid, Oslo, Reykjavík àti Fìẹ́nnà.
Ní ọdún 2008, ó di ọmọ ẹgbẹ́ Kọ́lẹ́ẹ̀jì Músíìkì ti ìlú Lọndọnu fún ìmọ̀rírì àwọn ohun tó ti gbé ṣe fún táńgò.
Lẹ́yìn ìgbà tí ó ti lo àkókò díẹ̀ ní Ẹ́díńbọ̀rọ̀ ó padà sí ilẹ̀ Jámìnì ní oṣù kejì ọdún 2010 ó sì ń gbé ní Wiesbaden. Eléyìí tún jẹ́ kí èrò láti-ṣe nǹkan tuntun sọ sí i lọ́kàn ó sì ṣe fíìmù àwọn kan lára orin rẹ̀. Fíìmù tí ó ń fi ìdì òdodo mulẹ, ìyẹn “K. Jèmíìsì Píìsì ní Wiẹsìbadín”, jẹ́ ọ̀kan nínú àwọn eré wọ̀nyí.
●    Ipò Kìíní, Ìdíje Aginẹẹsi Mílà (Èdè Gẹ̀ẹ́sì: Agnes Millar Prize for sight-reading). Glasgow, ọdún 1983
●    Ipò Kìíní, Ìdíje Dúníbàrìtọ́nìshíìrì EIS (Èdè Gẹ̀ẹ́sì: Educational Institute of Scotland Prize for piano accompaniment). Glasgow, ọdún 1984
●    Ẹ̀bùn níbi àròkọ Sìbẹ́líọ̀sì, Glasgow, ọdún 1985
●    Dípúlọ́mà tí a fi dá ni lọ́lá, Ìdíje Gbogbogbòò Àròkọ TIM (Èdè Ítálì: Torneo Internazionale di Musica). Rómù, ọdún 2000
●    Dípúlọ́mà tí a fi dá ni lọ́lá ti IBLA Foundation. New York, ọdún 2000
●    Mẹ́dà ìràntí ti Ẹgbẹ́ Abèjì ti Pianó Àgbáyé. Tokyo, ọdún 2002
●    Mẹ́dà Góòlù ti International Academy ti “Lutèce”. Parisi, ọdún 2005
•Omi tí ó ń ti ibi gígà sàn wálẹ̀ (Èdè Gẹ̀ẹ́sì: The Waterfall)
•Àwọn Ìdìílì (Èdè Gẹ̀ẹ́sì Idylls)
•Orin òwúrọ̀ àrọrakọ (Èdè Faransé: Aubade)
•Omi ojú tí kò máriwo dání (Èdè Gẹ̀ẹ́sì: Silent Tears)
•Ewé tí a ti gbàgbé (Èdè Gẹ̀ẹ́sì: Forgotten Leaves)
•Bàlàádì (Èdè Faransé: Ballade)
•Àṣeyẹ fún ìránti nọńba 1 (Èdè Gẹ̀ẹ́sì: Ceremonial March No.1)
•Àṣeyẹ fún ìránti nọńba 2 (Èdè Gẹ̀ẹ́sì: Ceremonial March No.2)
•Góòlù ti Ọtọ́ọ̀mù (Èdè Gẹ̀ẹ́sì: Autumn Gold)
•Orin ayérayé (Èdè Gẹ̀ẹ́sì: Eternal Song)
•“Fún Jọ́jíà” (Èdè Jọ́jíà: საქართველოსთვის)                                                           (Ohun tí a kọ sílẹ̀ fún kíkọ: Tamari Chikvaidze, Zurabi Chikvaidze àti James Peace)
•Táńgò mẹ́rìnlélógún fún àdáfi-piano kọ
Souvenir de Buenos Aires (fún àdáfi-piano) - "YouTube"
Autumn Gold - "YouTube"
Lento Lacrimoso - "YouTube"